stanford-oval/wikipedia huggingface dataset:
Czesław Malec

| Mitalit> Maa:   Puola.Miesten koripallo.EM-kilpailut  | Mitalit> Maa:   Puola.Miesten koripallo.EM-kilpailut  | Mitalit> Maa:   Puola.Miesten koripallo.EM-kilpailut  | Maa:   Puola> Miesten koripallo. |
| --- | --- | --- | --- |
|  Pronssia | Neuvostoliitto 1965 |  |  |
|  Pronssia | Suomi 1967 |  |  |
Czesław Malec (26. kesäkuuta 1941 Krzemieniec – 18. heinäkuuta 2018 Assevent, Ranska) oli puolalainen koripalloilija.
Malec saavutti Puolan maajoukkueessa EM-kilpailuista pronssia Neuvostoliitosta 1965 ja Suomesta 1967. Kesäolympialaisissa Malec sijoittui Puolan maajoukkueessa kuudenneksi Méxicossa 1968. Lisäksi hän pelasi vuoden 1967 MM-kilpailuissa.
Aiheesta muualla

Profiili FIBA Archive (englanniksi)
Puolan joukkue – Koripallon EM-kilpailut 1967
4 Kuczyński |
5 Trams |
6 Malec |
7 Cegielski |
8 Chojnacki |
9 Kozak |
10 Korcz |
11 Likszo |
12 Łopatka |
13 Frelkiewicz |
14 Kwiatkowski |
15 Dregier |
Valmentaja Zagórski
Crush ’Em

| ”Crush 'Em” Megadeth |
| --- | --- | --- |

Singlen tiedot
 Albumilta: Risk
 Äänitetty : tammi–kesäkuu 1999
 Julkaistu: elokuu 1999
 Formaatti: CDS
 Tuottaja(t): Dan Huff & Dave Mustaine
 Tyylilaji: Worldbeat
 Kesto: 04.57
 Levy-yhtiö: Capitol
Megadethin muut singlet
| ”A Secret Place” 1998 | ”Crush 'Em” 1999 | ”Breadline” 1999 |
Crush 'Em on yhdysvaltalaisen heavy metal -yhtye Megadethin ensimmäinen singlelohkaisu vuoden 1999 albumilta Risk. Kappale esiintyi Universal Soldier: The Return -elokuvan soundtrackilla.
Mustaine sai inspiraation kappaleen tekemiseen rakkaudestaan jääkiekkoon.
Kappaleet

Crush'em (Radio edit)
Crush'em (Album version)
Kokoonpano

Dave Mustaine – laulu, kitarat
Marty Friedman – kitarat
David Ellefson – bassokitara, taustalaulu
Jimmy DeGrasso – rummut
Aiheesta muualla

Crush 'em discogs.com -sivustolla
DNA-diagnostiikka

DNA-diagnostiikka on sellaisten diagnostisten menetelmien käyttöä, joilla selvitetään tautiin vaikuttavaa geeniä tai geenivirhettä tai tunnistetaan mikrobia.
Chimborazo (vuori)

Chimborazo
| --- | --- |
Tyyppi:  Kerrostulivuori
Sijainti:   Ecuador
Vuoristo:  Andit 
Korkeus merenpinnasta:  6 267 m
Prominenssi:  4 123 m
Suojelualue:  Chimborazo Fauna Production Reserve (d) (käännä suomeksi) 
Ikä:  Paleogeenikausi 
Purkautunut viimeksi:  640 ± 500 vuotta (Smithsonian n.d.,
Ensimmäinen nousu huipulle:  Edward Whymper, Jean-Antoine Carrel ja Louis Carrel, 1880
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Chimborazo on Ecuadorin korkein vuori, jonka korkeus on 6 310 metriä. Sen huippu on lumen peitossa noin 4 700 metristä ylöspäin. Tämä sammunut tulivuori sijaitsee Chimborazon provinssissa 150 kilometriä Quitosta lounaaseen. Selkeällä säällä vuoren huipulta voi nähdä Tyynelle valtamerelle saakka. Siten Chimborazolta voi nähdä pintojen suurimman korkeuseron maapallolla.
Chimborazo on maapallon litistyneisyyden takia tiettävästi maailman korkein vuori maapallon keskipisteestä mitattuna (6 384 km Maan keskipisteeseen; vuoren korkeus 6 267 m). Päiväntasaaja kulkee korkeimmillaan sen rinteellä.
Historia

Chimborazoa pidettiin pitkään Andien korkeimpana huippuna. 1800-luvun alkuun asti vuorta pidettiin jopa maailman korkeimpana, mikä johti useaan vuorenhuipun valloitusyritykseen. Mount Everest on kuitenkin merenpinnasta laskettuna maailman korkein vuori (8 850 m).
Edward Whymper kävi ensimmäisenä vuoren huipulla vuonna 1880. Maantieteilijä Alexander von Humboldt kiipesi vuorta jo 1802, mutta kääntyi takaisin 5 878 metristä.
SAETA:n lento 232 ja kaikki sen 59 matkustajaa sekä miehistön jäsentä katosivat vuoren läheisyydessä 15. elokuuta 1976. Koneen hylyn löysivät kiipeilijät vuonna 2002.
Aiheesta muualla

Kuvia tai muita tiedostoja aiheesta Chimborazo Wikimedia Commonsissa
Dattopant Thengadi

| Dattopant Thengadi |
| --- | --- |

Rajya Sabhan jäsen Uttar Pradeshista
 3. huhtikuuta 1964 – 2. huhtikuuta 1976  
Henkilötiedot
Syntynyt: 10. marraskuuta 1920 Arvi, Maharashtra, Brittiläinen Intia
Kuollut: 14. lokakuuta 2004 (83 vuotta) Pune, Maharashtra, Intia
Tiedot
Puolue:  Bharatiya Jana Sangh
 Nimikirjoitus
Dattopant Thengadi (10. marraskuuta 1920 Arvi – 14. lokakuuta 2004 Pune) oli intialainen kansalaisaktivisti ja ammattiyhdistysjohtaja. Hän vaikutti hindunationalistisen Rashtriya Swayamsevak Sangh (RSS) -järjestön yhteydessä ja perusti sille useita sisarjärjestöjä. Hänen perustamiinsa järjestöihin lukeutuu työväenjärjestö Bharatiya Mazdoor Sangh (BMS), maanviljelijäjärjestö Bharatiya Kisan Sangh (BKS), talousasioihin keskittyvä ajatuspaja Swadeshi Jagran Manch (SJM) ja hän oli mukana Akhil Bharatiya Vidyarthi Parishad -opiskelijajärjestön perustamisessa. Hän palveli kaksi peräkkäistä kautta Rajya Sabhassa vuosina 1964–1976. Hän kirjoitti useita kirjoja, marathiksi, englanniksi ja hindiksi, joissa hän käsitteli työväenluokan ongelmia.
Thengadin toimi RSS:n täyspäiväisenä vapaaehtoistyöntekijänä (pracharak) Keralassa vuosina 1942–1944, Bengalissa 1945–1947 ja Assamissa 1948–1949. Hän oli kongressipuolueen ammattiyhdistysliikkeen INTUCin Madhya Pradeshin yksikön johtaja 1950–1951. 1950-luvulla hän kritisoi kommunisteja, jotka hallitsivat tuolloin lähes jokaista työväenliikettä. Hän vastusti ideaa luokkataistelusta, koska uskoi luokkien väliseen yhteistyöhön. Hän perusti 1955 Bharatiya Mazdoor Sangh -järjestönsä tuodakseen nationalismin lähemmäksi työväenliikettä.
Thengadille tarjottiin Intian kolmanneksi korkeinta siviilikunniamerkkiä Padma Bhushania vuonna 2003. Hän kieltäytyi vastaanottamasta palkintoa ennen kuin RSS:n perustaja K. B. Hedgewar ja M. S. Golwalkar saisivat Bharat Ratnan.
Talousajattelijana hän halusi kolmannen tien kapitalismin ja kommunismin välille. Hän käsitteli aihetta vuonna 1995 julkaisemassaan kirjassa The Third Way. Hänen mukaansa käsitys dharmasta muodostaa parhaan tavan tarkastella taloutta pyrkimyksenä kollektiiviseen onnellisuuteen ilman länsimaista yksilöllistä kilpailua. Hän myös korosti pienyrittäjyyden merkitystä työllistymisessä, mikä hänen mukaansa näkyi hindulaisessa kulttuurissa käsityöläisjumala Vishwakarman kautta. Luomansa Swadeshi Jagran Manch -talousajatuspajan ja kirjojensa kautta hän on eniten RSS:n talousajatteluun vaikuttaneita henkilöitä.
Aiheesta muualla

Kuvia tai muita tiedostoja aiheesta Dattopant Thengadi Wikimedia Commonsissa
DM 662

| DM 662 |
| --- | --- |
Aseen tyyppi:  155 mm tykin kuorma-ammus
Alkuperämaa:  Saksa
Palvelushistoria
Valtion käytössä:  Norja
Valmistushistoria
Valmistajat:  Rheinmetall
Tekniset tiedot
Paino:  46,9 kg  
Lähtönopeus:  920 m/s  
Tehokas kantama:  35,9 km  
DM 662 on saksalaisen Rheinmetallin Norjaa varten valmistama kuorma-ammus, joka on muutoin kuin DM 652, mutta niin ikään Rheinmetallin valmistaman tytärammus DM 1383:n asemesta siinä käytetään Israel Military Industriesin M85-tytärammusta.
DM 662:n on Norjan hallitus asettanut väliaikaiseen käyttökieltoon Norjassa. Norja kielsi DM 662 -ammuksen epävarmana, koska sen itsetuhomekanismin ei katsottu toimivan riittävän varmasti.
DM 662-ammuksia on hankittu myös Suomen puolustusvoimille 155 K 98:aa varten osana eduskunnan hyväksymän puolustusselonteon maavoimien iskykyselvityksen mukaista kehittämistä.
Norja on ilmoittanut 1,11%:n ammuksista jäävän räjähtämättömiksi. Suomen puolustusvoimien tekemissä koeammunnoissa 0,2 prosenttia tytärmmuksista on jäänyt suutareiksi.
Norjassa lyhyemmälle matkalle koeolosuhteissa ammutuista DM 642-kuorma-ammuksista on jäänyt räjähtämättä vain 0,43%:ia Hjerkinnin ampuma-alueella.
Joakim Andersson

| Joakim Andersson |
| --- | --- |

Henkilötiedot
Syntynyt: 5. helmikuuta 1989 (ikä 35) Munkedal, Ruotsi
Kansalaisuus:   Ruotsi
Jääkiekkoilija
Lempinimi:  Jocke
Pelipaikka:  keskushyökkääjä
Maila:  vasen
Pituus:  188 cm
Paino:  92 kg
Pelaajaura
Pääsarjaura:  2006–2020
Seurat:  Munkedals BK (Ruotsi III) Frölunda HC (SEL) Borås HC (Allsv.) Grand Rapids Griffins (AHL) Detroit Red Wings (NHL) Örebro HK (SHL) HV71 (SHL)
NHL-varaus:  88. varaus, 2007 Detroit Red Wings
Anders Joakim Andersson (s. 5. helmikuuta 1989 Munkedal, Ruotsi) on ruotsalainen entinen jääkiekkoilija, pelipaikaltaan keskushyökkääjä. Hän pelasi urallaan NHL-seura Detroit Red Wingsissa yhteensä 205 runkosarjaottelua tehopistein 15+21=36 ja 27 pudotuspeliottelua tehopistein 2+6=8. Andersson pelasi myös 208 runkosarja- ja 20 pudotuspeliottelua seuran farmijoukkueessa, AHL-joukkue Grand Rapids Griffinsissa, jossa hän voitti Calder Cupin vuonna 2013. Andersson pelasi myös kotimaassaan Elitserienissä/SHL:ssä Frölunda HC:n, Örebro HK:n ja HV71:n joukkueissa yhteensä 253 runkosarjaottelua tehopistein 35+52=87 ja 29 pudotuspeliottelua tehopistein 3+5=8. Hän kuului Örebrossa joukkueensa kapteenistoon. Andersson oli voittamassa myös alle 20-vuotiaiden MM-hopeaa vuosina 2008 ja 2009 sekä alle 18-vuotiaiden MM-pronssia vuonna 2007. Hän pelasi myös yhden ottelun Ruotsin A-maajoukkueessa. Andersson tunnettiin pelityyliltään kahden suunnan sentterinä.
Ura > Seuraura > Juniorivuodet ja ensimmäiset Elitserien-kaudet

Andersson on Munkedals BK:n kasvatti. Hän debytoi seuran miesten joukkueessa vain 14-vuotiaana Ruotsin viidenneksi korkeimmalla sarjatasolla maan III-divisioonassa kaudella 2003–2004. Andersson siirtyi kaudeksi 2005–2006 Frölunda HC:n organisaatioon. Hän voitti kauden päätteeksi J20 SuperElitin hopeaa. Kaudella 2006–2007 Andersson oli tehoilla 20+26=46 Frölundan J20-junioreiden toiseksi paras maalintekijä ja neljänneksi paras pistemies. Hän jakoi koko SuperElitin pistepörssin kahdeksannen sijan Södertälje SK:n Fredric Anderssonin ja Brynäs IF:n Johan Alcénin kanssa. Andersson voitti koko sarjan pudotuspelien syöttöpörssin seitsemällä syöttöpisteellään. Hän voitti kauden päätteeksi SuperElitin mestaruuden. Andersson vahvisti myös Frölundan J18-junioreita, jossa hän voitti J18 Allsvenskanin hopeaa. Andersson sai kauden aikana tililleen myös ensimmäisen Elitserien-ottelunsa 5. lokakuuta 2006 vieraissa Malmö Redhawksia vastaan. Hän jäi ottelussa kuitenkin ilman peliaikaa. Andersson pelasi miesten pelejä myös kaksi ottelua lainalla Ruotsin kolmanneksi korkeimmalla sarjatasolla maan I-divisioonan Kungälvs IK:ssa.
Detroit Red Wings varasi Anderssonin kolmannella kierroksella 88. pelaajana NHL:n varaustilaisuudessa 2007. Kauden 2007–2008 hän pelasi suurimmaksi osaksi Frölundasta lainalla HockeyAllsvenskan-joukkue Borås HC:ssä. Andersson pelasi siellä 33 runkosarjaottelua tehopistein 6+17=23, joilla hän oli joukkueen neljänneksi paras pistemies. Andersson sai Frölundan Elitserien-joukkueessa tililleen yhdeksän runkosarjaottelua tehden yhden maalin ja neljä pudotuspeliottelua tehopistein 1+1=2. Hän sai liigassa tililleen ensimmäiset peliaikansa uransa kolmannessa ottelussa 24. tammikuuta 2008 vieraissa Färjestad BK:ta vastaan. Hän sai siinä jääaikaa 4.01 minuuttia. Elitserien-uransa avausmaalin Andersson teki viidennessä ottelussaan 29. tammikuuta 2008 vieraissa Brynäs IF:ää vastaan. Hän vahvisti pudotuspeleissä Frölundan J20-junioreita. Andersson voitti kuudella osumallaan koko J20 SuperElitin pudotuspelien maalipörssin. Hän teki joukkuelle sarjan mestaruuden ratkaisseen maalin.
Maaliskuussa 2008 Andersson teki Frölundan kanssa vuoden mittaisen Elitserien-sopimuksen. Hänen ensimmäinen kokonainen kautensa 2008–2009 liigassa toi 49 runkosarjaottelussa tehot 6+6=12 ja 11 pudotuspeliottelussa ilman tehopisteitä. Andersson pelasi kauden aikana myös neljä Allsvenskan-ottelua lainalla Boråsissa. Elitserien-kauden jälkeen, huhtikuussa 2009 hän siirtyi amatööritry-out -sopimuksella loppukevääksi AHL-joukkue Grand Rapids Griffinsiin. Andersson pelasi siellä yhden runkosarjaottelun tehden yhden syöttöpisteen ja kymmenen pudotuspeliottelua tehopistein 1+2=3. Toukokuussa 2009 hän teki Frölundan kanssa vuoden mittaisen jatkosopimuksen. Andersson teki kaudella 2009–2010 55 runkosarjaottelussa tehot 6+12=18 ja seitsemän pudotuspeliottelua tehopistein 1+2=3.
Ura > Seuraura > NHL-sopimus Detroit Red Wingsiin

Huhtikuussa 2010 Andersson teki kolmivuotisen NHL-tulokassopimuksen Detroit Red Wingsin kanssa. Kauden 2010–2011 hän pelasi kokonaan Grand Rapids Griffinsin AHL-joukkueessa, jossa Anderssonin varsinainen tulokaskausi toi 79 runkosarjaottelussa tehot 7+15=22. Myös kauden 2011–2012 hän pelasi suurimmaksi osaksi Griffinsissa, jossa Andersson teki runkosarjassa 73 ottelussa tehot 21+30=51. Hän debytoi kauden aikana myös NHL:ssä, jossa Andersson pelasi viisi runkosarjaottelua ilman tehopisteitä. Hän teki NHL-debyyttinsä 27. joulukuuta 2011 kotona St. Louis Bluesia vastaan. Andersson pelasi Red Wingsin nelosketjussa Cory Emmertonin ja Justin Abdelkaderin vieressä. Hän sai ottelussa jääaikaa 5.10 minuuttia.
Alkukauden 2012–2013 Andersson pelasi NHL:n työsulun vuoksi farmissa. Hänet valittiin tammikuussa 2013 AHL:n viikon pelaajaksi. Pian tämän jälkeen NHL-kauden käynnistyttyä Andersson sai liigassa tulokaskautensa aikana tililleen 38 runkosarjaottelua tehopistein 3+5=8 ja 14 pudotuspeliottelua tehopistein 1+4=5. Hän teki ensimmäisen NHL-maalinsa 15. helmikuuta 2013 Anaheim Ducksia vastaan. Andersson sai ottelussa tililleen myös NHL-uransa ensimmäisen syöttöpisteen oltuaan kakkossyöttäjänä Tomáš Tatarin tekemään ylivoimamaaliin. Toukokuussa 2013 Red Wings lähetti hänet vahvistamaan farmijoukkue Griffinsia, jossa Andersson voitti kauden päätteeksi Calder Cupin.
Elokuussa 2013 Andersson teki Detroit Red Wingsin kanssa kaksivuotisen, yksisuuntaisen ja 1,465 miljoonan dollarin arvoisen jatkosopimuksen. Hän pelasi kauden 2013–2014 kokonaan seuran NHL-joukkueen vahvuudessa, jossa Andersson teki liigan yhden kauden piste-ennätyksensä tehtyään 65 runkosarjaottelussa tehot 8+9=17. Kaudella 2014–2015 hän teki runkosarjassa kahdeksan tehopistettä. Kesäkuussa 2015 Andersson teki Red Wingsin kanssa vuoden mittaisen, yksisuuntaisen ja 850 000 dollarin arvoisen jatkosopimuksen. Tammikuussa 2016 seura asetti hänet siirtolistalle. Koska mikään toinen NHL-seura ei napannut Anderssonia vuorokauden kuluessa, Red Wings lähetti hänet farmiin. Andersson kutsuttiin kuitenkin loppukaudella 2015–2016 vielä kahdesti NHL:ään, jossa hän sai kauden aikana tililleen kaikkiaan 29 runkosarja- ja viisi pudotuspeliottelua.
Ura > Seuraura > Paluu Eurooppaan ja pelaajauran loppu

Kaudeksi 2016–2017 Andersson palasi kotimaahansa ja siirtyi kaksivuotisella sopimuksella SHL-joukkue Örebro HK:hon. Hänet nimettiin joukkueen varakapteeniksi, mutta Andersson oli kuitenkin koko ensimmäisen sopimuskautensa sivussa lonkkavamman vuoksi. Kaudella 2017–2018 hän teki 39 runkosarjaottelussa 15 tehopistettä. Kaudeksi 2018–2019 Andersson siirtyi jatkamaan SHL-uraansa kaksivuotisella sopimuksella HV71:n riveihin. Hän teki liigan yhden kauden piste-ennätyksensä tehoilla 5+20=25.
Heinäkuussa 2020 Andersson teki vuoden mittaisen sopimuksen SM-liigajoukkue KooKoon kanssa. Jo kuukautta myöhemmin hänen sopimuksensa kuitenkin jouduttiin purkamaan, koska Andersson ei läpäissyt seuran lääkärintarkastusta. Hän ei syksyn mittaan löytänyt enää uutta seuraa. Lopulta joulukuussa Andersson ilmoitti lopettaneensa pelaajauransa.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Tšekki 2008 | jääkiekko |  |
|  Hopeaa | Kanada 2009 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Suomi 2007 | jääkiekko |  |
Andersson pelasi alle 20-vuotiaiden MM-kilpailuissa vuosina 2008 ja 2009, joista molemmat turnaukset päättyivät hopeaan. Ensimmäisessä turnauksessa hän oli kuudella syöttöpisteellään Ruotsin paras syöttäjä. Jälkimmäisessä turnauksessa Andersson toimi joukkueen varakapteenina ja hän voitti Ruotsin sisäisen tehotilaston lukemalla +7. Andersson pelasi myös alle 18-vuotiaiden MM-pronssia vuosina 2006 ja 2007, joista jälkimmäinen turnaus päättyi pronssiin. Hän pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä Andersson on pelannut 34 nuorten ja 48 poikien maaottelua.
Ruotsin A-maajoukkueessa Andersson pelasi ensimmäisen ja ainoaksi jääneen ottelunsa Karjala-turnauksen 8. marraskuuta 2017 Örebrossa pelatussa avausottelussa Tšekkiä vastaan. Hänet merkittiin joukkueensa kolmossentteriksi laidoilleen Patrick Cehlin ja Dick Axelsson.
Muuta

Anderssonin serkku Fredrik Johansson pelaa hyökkääjänä HockeyAllsvenskan-joukkue Västerås IK:ssa. Hän on aiemmin pelannut 125 Elitserien-ottelua Frölunda HC:ssä ja yhden kauden Pohjois-Amerikassa. Johanssonilla on myös Edmonton Oilersin NHL-varaus vuodelta 2002. Anderssonin serkku ja Fredrikin veli Henrik Johansson pelasi puolustajana Joakimin joukkuetoverina Munkedals BK:ssa kaudella 2004–2005.
Ivanovon alue

| Ivanovon alue Ивановская область |
| --- | --- |
 Jurjevetsin kaupunkia
 Lippu:  Vaakuna
 Alueen sijainti Venäjällä
 Koordinaatit: 57°01′N, 40°59′E 
Valtio:  Venäjä
Federaatiopiiri:  Keskinen
Piiritasoisia kaupunkeja:  6
Piirejä:  21
Perustettu:  1929
Hallinto:  
 – hallinnollinen keskus:  Ivanovo
 – kuvernööri:  Mihail Men
Pinta-ala:  23 900 km²
Väkiluku (2002):  1 148 329
 – väestötiheys:  48,05 as./km²
Lyhenteet:  
 – ISO 3166:  RU-IVA
 
Ivanovon alueen internetsivut
 Aikavyöhyke UTC+3 (MSK) 
Ivanovon alue (ven. Ива́новская о́бласть, Ivanovskaja oblast) on hallinnollinen alue Venäjällä Itä-Euroopassa. Alue rajoittuu pohjoisessa Kostroman alueeseen, idässä Nižni Novgorodin alueeseen, etelässä Vladimirin alueeseen ja lännessä Jaroslavin alueeseen. Alueen pinta-ala on 23 900 km².
Maantiede

Ivanovon alue sijaitsee Itä-Euroopan tasangon keskiosassa. Alueen pohjois- ja itäosan kautta virtaa Volga.
Historia

Ivanovon alue perustettiin 1929 osista Kostroman ja Vladimirin alueita.
Väestö

Ivanovon alueen asukasluku on 1 079 600 henkeä (vuonna 2008). Kaupunkiväestön osuus on 80,8 %. Suurimmat kaupungit ovat Ivanovo ja Kinešma.
Vuoden 2002 väestönlaskennan mukaan asukkaista 93,7 % on venäläisiä, 0,9 % ukrainalaisia ja 0,7 % tataareja.
Hallinto

Ivanovon alue on yksi Venäjän federaation jäsenistä eli subjekteista. Sen pääkaupunki on Ivanovo (vuoteen 1932 saakka Ivanovo-Voznesensk). Aluehallinnon johdossa on kuvernööri ja alueduuma. Paikallista itsehallintoa varten alue on jaettu 21 piiriin ja 6 kaupunkialueeseen.
Talous

Alueella on kemian-, elintarvike- ja puusepänteollisuutta sekä koneenrakennusta ja kevyttä teollisuutta. Maataloudessa viljellään viljaa, pellavaa ja vihanneksia sekä kasvatetaan karjaa.
Aiheesta muualla

Kuvia tai muita tiedostoja aiheesta Ivanovon alue Wikimedia Commonsissa
Ivanovon alueen sivusto (Arkistoitu – Internet Archive) (venäjäksi)
Dl

Dl tarkoittaa seuraavia:
550, roomalaisin numeroin DL, lukusana
Delta Air Lines, IATA-koodi DL, lentoyhtiö
desilitra, tunnus dl, tilavuuden yksikkö
diplomilaulaja, DL, tutkinto
DL, ISO 216 -standardin mukainen paperikoko (110×220 mm).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dl”, voi hakea sivunnimihaulla, laajalla sivunnimihaulla tai tekstihaulla.
Jarkko Huovila

| Mitalit | Mitalit | Mitalit |  |
| --- | --- | --- | --- |
|  Jarkko Huovila |  Jarkko Huovila |  Jarkko Huovila |  |
Maa:   Suomi
Miesten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Tampere 2001 | viesti |  |
|  Hopeaa | Rapperwil-Jona 2003 | viesti |  |
|  Hopeaa | Århus 2006 | keskimatka |  |
|  Hopeaa | Århus 2006 | viesti |  |
|  Pronssia | Aichi 2005 | keskimatka |  |
| EM-kilpailut  | EM-kilpailut  | EM-kilpailut  |  |
|  Kultaa | Roskilde 2004 | viesti |  |
|  Hopeaa | Roskilde 2004 | keskimatka |  |
|  Pronssia | Ventspils 2008 | viesti |  |
Jarkko Huovila (s. 15. marraskuuta 1975) on suomalainen suunnistaja, viestin maailmanmestari ja moninkertainen arvokisamitalisti. Tampereen Pyrintöä edustanutta Huovilaa valmentaa Juha Liukkonen. Hän on voittanut kaksi kertaa (2000, 2003) Jukolan viestin norjalaisen Halden SK:n riveissä. Kauden 2012 alussa Huovila siirtyi Kalevan Rastiin. Kolmas Jukolan voitto tuli 2012 Vantaalla käydyssä kilpailussa. Nykyisin Huovila edustaa Kalevan Rastia.
Saavutukset > MM-kilpailut

2001 normaalimatkalla 10., viestissä kultaa
2003 normaalimatkalla 17., viestissä hopeaa
2004 keskimatkalla 11., viestissä 4.
2005 keskimatkalla pronssia, viestissä 5.
2006 keskimatkalla hopeaa, viestissä hopeaa
2007 keskimatkalla 12.
2008 keskimatkalla 19., viestissä 6.
2009 sprintissä 33., keskimatkalla 22.
Saavutukset > EM-kilpailut

2000 lyhyellä matkalla 29., pitkällä matkalla 7.
2002 sprintissä 35., pikamatkalla 29., normaalimatkalla 30.
2004 keskimatkalla hopeaa, normaalimatkalla 11., viestissä kultaa
2006 keskimatkalla 8., pitkällä matkalla 18., viestissä 7.
2008 sprintissä karsiutui loppukilpailusta, keskimatkalla 8., viestissä pronssia
Saavutukset > PM-kilpailut

2001 viestissä 6.
2003 normaalimatkalla 5.
2005 keskimatkalla 4., viestissä hopeaa
2007 sprintissä 6., keskimatkalla kultaa, viestissä 4.
2009 keskimatkalla 24., pitkällä matkalla ja viestissä 11.
Saavutukset > SM-kilpailut

1996 viestissä kultaa
1998 normaalimatkalla pronssia, viestissä hopeaa
1999 viestissä kultaa
2005 pikamatkalla hopeaa
2006 yösuunnistuksessa hopeaa
2007 erikoispitkällä matkalla kultaa, viestissä hopeaa
2009 sprintissä pronssia, erikoispitkällä matkalla kultaa, viestissä pronssia
Saavutukset > Maailmancup

2004 yhteispisteissä 4., osakilpailuissa kerran 2. ja 3.
2005 yhteispisteissä 9., osakilpailuissa kerran 3.
2006 yhteispisteissä 6., osakilpailuissa kerran 2. ja 3.
2007 yhteispisteissä 20.
2008 yhteispisteissä 49.
2009 yhteispisteissä 51.
Saavutukset > Nuorten MM-kilpailut

1994 viestissä hopeaa
1995 viestissä pronssia
CryoSat

CryoSat on Euroopan avaruusjärjestön (ESA) kaukokartoitussatelliitti. Alkuperäisen Cryosat-satelliitin laukaisu 8. lokakuuta 2005 Plesetskin kosmodromilta, Venäjältä, epäonnistui Rockot-kantoraketin toisen vaiheen vian vuoksi. Korvaava kopio CryoSat-2 laukaistiin Baikonurin kosmodromilta 8. huhtikuuta 2010 kello 13.57 UTC Dnepr-kantoraketilla.